
Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Demi pencabut-pencabut yang amat kuat(1). Demi yang 
bergerak cergas(2). Demi yang bergerak iaju(3). Demi yang 
berlari pantas(4). Demi pen ta dbir-p en ta d bir yang 

melaksanakan perintah(5). Pada hari bergegarnya gempa 
bumi(6). Diiringi gegaran langit(7). Pada hari itu, semua hati 
berdebar-debar takut(8). Mata mereka tunduk hina(9). 
Mereka berkata: Adakah kita dikembalikan semula kepada 
kehidupan yang pertama? "(10). 




"Adakah kita dihidupkan kembali setelah kita menjadi 
tulang-tulang yang reput?(11). Kata mereka: Itulah 
perkembalian yang amat merugikan(12). Sesungguhnya 
Qiamat itu hanya satu pekikan sahaja(13). Tiba-tiba mereka 
berada di muka bumi Mahsyar yang putih berkilat(14). 
(Wahai Muhammadl) Sudahkah sampai kepadamu cerita 
Musa? (15). Ketika ia diseru Tuhannya di Wadi Tuwa yang 
suci(16). (Wahai Musa!) Pergilah berda'wah kepada Fir'aun. 
Sesungguhnya ia telah melampaui batas(17). Katakanlah 
kepadanya': Adakah engkau suka aku menyerumu supaya 
membersihkan dirimu?(18). Dan (adakah engkau suka) aku 
membimbingmu kepada Tuhanmu supaya engkau takut 
kepada-Nya?(19). Kemudian ia memperlihatkan kepadanya 
mu'jizatyang besar."(20). 



"Tetapi Fir'aun mendustakannya dan menderhaka(21). 
Kemudian ia berpaling (meninggalkan) Musa dan 
berusaha(22). Lalu ia mengumpulkan (ahli-ahli sihir) dan 
berseru(23). Lalu berkata: Akulah tuhan kamu yang maha 
tinggi(24). Lalu Allah seksakannya dengan 'azab yang 
dahsyat di Akhirat dan di dunia(25). Sesungguhnya 
penyeksaan itu menjadi pengajaran bagi mereka yang 
takutkan AIIah(26). Apakah kamu lebih sukar diciptakan atau 
langit lebih sukar dibinakannya?(27). Dia meninggikan 
bangunan langit dan menyusunnya dengan sempurna(28). 

Dia menggelapkan hari malamnya dan menerangkan hari 
siangnya (2 9). Dan setelah itu Dia hamparkan bumi. "(30). 



" Dan dari bumi Dia keluarkan airnya dan tumbuh- 
tumbuhannya(31). Dan Dia tegakkan gunung-ganang(32). 
Untuk kenikmatan kamu dan ternakan kamu(33). Dan 
apabila tiba malapetaka agung. (34) laitu hari manusia 
teringat kepada segala perbuatan yang telah 
diusahakannya(35). Dan Neraka ditonjolkan kepada setiap 
yang melihat(36). Adapun orang-orang yang melampaui 
batas(37). Dan mengutamakan hidup dunia(38). Maka 
Neraka yang bernyala-nyala itulah tempat kediamannya(39). 
Dan adapun orang yang takut kepada kebesaran Tuhannya 
dan mencegahkan dirinya dari hawa nafsu(40). Maka Syurga 
itulah tempat kediamannya(41). Mereka bertanya kepadamu 
tentang Qiamat bilakah waktunya? (42). Mengapakah 
engkau yang harus menyebutkan waktunya? (43). Hanya 
kepada Tuhanmu sahaja kesudahan urusannya(44). Tugas 
engkau hanya memberi peringatan kepada mereka yang 
takutkannya(45). Pada hari mereka melihat Qiamat r maka 
terasalah oleh mereka seolah-olah mereka tidak tinggal di 
dunia melainkan hanya sepetang atau sepaginya 
sahaja. "(46). 


(Latar belakang dan pokok pembicaraan) 

Surah ini merupakan salah satu contoh dari Surah 
Juzu' 'Amma yang bertujuan menanamkan kesedaran 
dalam hati manusia terhadap hakikat Akhirat dengan 
segala peristiwanya yang ngeri, besar dan serius, dan 
bagaimana pentingnya alam Akhirat itu dalam 
perencanaan Ilahi bagi kewujudan alam manusia dan 
dalam pentadbiran Ilahi yang mengaturkan peringkat- 
peringkat kewujudan manusia dan langkah- 
langkahnya di atas muka bumi dan di dalam bumi dan 
seterusnya di alam Akhirat yang melambangkan 
penghabisan kewujudan manusia. 

Dalam usaha menyedarkan hati manusia terhadap 
hakikat Akhirat yang agung itu, Al-Qur'an memalu 
berbagai-bagai nada di atas tali-tali hati manusia dan 
mencuitnya dengan berbagai-bagai cuitan di sekitar 
hakikat Akhirat yang agung itu. Nada-nada dan 
cuitan-cuitan itu mempunyai hubungan dengan hati 
manusia. Itulah hakikat yang membuka jalan kepada 
hati manusia di alam kenyataan supaya menerima 
hakikat Akhirat dengan penuh kesedaran dan 
kepekaan. 

Al-Qur'an membuka jalan kepada hati manusia 
dengan satu*muqaddimah yang tidak jelas hakikatnya 
dan menimbulkan semacam suasana tertanya-tanya, 
cemas dan takut. Muqaddimah itu diutarakan dalam 
nada kata-kata yang cemas dan termengah-mengah. 
Dengusan nafas seolah-olah terputus kerana terlalu 
takut, menggelentar, terperanjat dan terkejut: 



"Demi pencabut-pencabut yang amat kuat(1). Demi yang 
bergerak cergas(2). Demi yang bergerak laju(3). Demi yang 
berlari pantas(4). Demi pentadbir-pentadbir yang 
melaksanakan perintah. "(S) 

Selepas muqaddimah yang kabur, mencemas dan 
menakutkan itu, datanglah pemandangan yang 
pertama Hari Qiamat. Bayangan dan sifat hari itu 
sama dengan bayangan dan sifat muqaddimah. 
Seolah-olah muqaddimah itu merupakan frem atau 
kulit yang menunjukkan hari itu: 



"Pada hari bergegarnya gempa bumi(6). Diiringi gegaran 
langit(7). Pada hari itu ; semua hati berdebar-debar takut(8). 
Mata mereka tunduk hina(9). Mereka berkata: Adakah kita 
dikembalikan semula kepada kehidupan yang pertama? "(10) 

tulang-tulang yang reput?(11). Kata mereka: Itulah 

perkembalian yang amat merugikan(12). Sesungguhnya 
Qiamat itu hanya satu pekikan sahaja(13). Tiba-tiba mereka 
berada di muka bumi Mahsyar yang putih berkilat "(14) 


Dalam suasana yang menakut, mengeri dan 
mencemaskan itu, Al-Qur'an mula menayangkan 
kisah kejatuhan salah satu tokoh pendusta yang zalim 
dalam satu babak kisah Musa dengan Fir'aun. Di sini 
nada ungkapan pun mulai merendah dan kendur 
supaya sesuai dengan suasana bercerita: 





"(Wahai Muhammad!) Sudahkah sampai kepadamu cerita 
Musa? (15). Ketika ia diseru Tuhannya di Wadi Tuwa yang 
suci(16). (Wahai Musa!) Pergilah berda'wah kepada Fir'aun. 
Sesungguhnya ia telah melampaui batas(17). Katakanlah 
kepadanya: Adakah engkau suka aku menyerumu supaya 
membersihkan dirimu?(18). Dan (adakah engkau suka) aku 
membimbingmu kepada Tuhanmu supaya engkau takut 
kepada-Nya?(19). Kemudian ia memperlihatkan kepadanya 
mu'jizat yang besar. "(20) 




Kemudian ia berpaling (meninggalkan) Musa dan 
berusaha(22). Lalu ia mengumpulkan (ahli-ahli sihir) dan 
berseru(23). Lalu berkata: Akulah tuhan kamu yang maha 


tinggi(24). Lalu Allah seksakannya dengan J azab yang 
dahsyat di Akhirat dan di dunia(25). Sesungguhnya 
penyeksaan itu menjadi pengajaran bagi mereka yang 
takutkan Allah. "(2 6) 


Dengan penjelasan itu Al-Qur f an bertemu dan 
membuka jalan untuk memahami hakikat Akhirat 
yang agung itu. 


Kemudian Al-Qur'an berpindah dari gelanggang 
sejarah kepada kitab alam buana yang terbuka 
dengan pemandangan-pemandangannya yang amat 
hebat, yang membuktikan kuasa, tadbir dan 
perencanaan Ilahi yang menciptakan alam dan 
mengawasi segala kesudahannya di dunia dan di 
Akhirat. Pemandangan-pemandangan itu ditayangkan 
dengan ungkapan-ungkapan yang kuat dan berkesan 
selaras dengan permulaan surah dan nada umumnya: 




"Apakah kamu lebih sukar didptakan atau langit lebih sukar 
dibinakannya?(27). Dia meninggikan bangunan langit dan 
menyusunnya dengan sempurna(28). Dia menggelapkan hari 
malamnya dan menerangkan hari siangnya(29). Dan setelah 
itu Dia hamparkan bumi. "(30) 



tumbuhannya(31). Dan Dia tegakkan gunung-ganang(32). 
Untuk kenikmatan kamu dan ternakan kamu. "(33) 


Selepas pendahuluan-pendahuluan dan 
singgungan-singgungan yang penuh ilham itu, 
barulah tiba pemandangan malapetaka Qiamat yang 
amat besar bersama baiasan-balasannya terhadap 
perbuatan-perbuatan yang dilakukan manusia di 
dunia, iaitu balasan yang turut digambarkan di dalam 
pemandangan-pemandangan, di mana bentuk rupa 
dan bayangannya selaras dengan malapetaka agung: 

"Dan apabila tiba malapetaka agung(34). laitu hari manusia 
teringat kepada segala perbuatan yang telah 
diusahakannya(35). Dan Neraka ditonjolkan kepada setiap 
yang melihat(36). Adapun orang-orang yang melampaui 
batas. (37). Dan mengutamakan hidup dunia(38). Maka 
Neraka yang bernyala-nyala itulah tempat kediamannya(39). 
Dan adapun orang yang takut kepada kebesaran Tuhannya 
dan mencegahkan dirinya dari hawa nafsu(40). Maka Syurga 
itulah tempat kediamannya. "(4 1) 

Ketika hati sedang terharu dengan perasaan- 
perasaan yang ditimbulkan oleh pemandangan hari 
malapetaka agung, dan pemandangan Neraka yang 
ditunjukkan dengan jelas kepada setiap yang melihat 
dan pemandangan balasan yang diterima oleh orang- 
orang yang melampaui batas dan mengutamakan 
hidup dunia dan ganjaran yang diterima oleh orang- 
orang yang takutkan keagungan Allah dan menahan 
dirinya dari dijerumuskan oleh hawa nafsu, maka 
ketika inilah AI-Qur'an kembali kepada mereka yang 
tidak percayakan Hari Qiamat dan mengemukakan 
pertanyaan kepada Rasulullah s.a.w. bilakah waktu 

Qiamat itu ia kembali kepada mereka dengan 

pukulan yang menambahkan lagi kehebatan dan 
kedahsyatan Qiamat dalam perasaan manusia: 



(Pentafsiran ayat-ayat 1*5] 



"Demi pencabut-pencabut yang amat kuat(1). Demi yang 
bergerak cergas(2). Demi yang bergerak laju(3). Demi yang 
berlari pantas(4). Demi pentadbir-pentadbir yang 
melaksanakan perintah. "(S) 

Pendapat-pendapat Mengenai Makhluk-makhluk Yang 
- Dimaksudkan Oleh Ayat-ayat Ini 

Menurut satu pendapat, itulah " malaikat-malaikat 
pencabut nyawa yang amat kuat", " malaikat-malaikat 
yang bergerak cergas" /'malaikat-malaikat yang 
bergerak laju di alam tinggi ' 1 , " malaikat-malaikat yang 
amat pantas menjunjung perintah " dan " malaikat- 
malaikat pentadbir yang melaksanakan perintah yang 
diserahkan kepadanya Menurut satu pendapat yang 
lain itulah sifat-sifat bintang-bintang yang meluncur di 
tempat-tempat peredaran masing-masing, yang 
beredar laju dan bergerak cergas dari satu kedudukan 
kepada satu kedudukan, yang terapung-apung dan 
tergantung-gantung di angkasa Allah, berlari laju 
dalam perjalanan dan peredarannya, mengaturkan 
gejala-gejala dan natijah-natijah pergerakan alam 
yang diserahkan Allah kepadanya iaitu urusan-urusan 
yang memberi kesan kepada kehidupan bumi dan 
penghuni-penghuninya. 

Satu pendapat lagi mengatakan: cA&jui! , 

, £iUa*5Uli ,dan ialah sifat bintang-bintang 

dan ialah sifat-sifat malaikat 


> 



"Mereka bertanya kepadamu tentang Qiamat bilakah 
waktunya? (42). Mengapakah engkau yang harus 
menyebutkan waktunya? (43). Hanya kepada Tuhanmu 
sahaja kesudahan urusannya(44). Tugas engkau hanya 
memberi peringatan kepada mereka yang takutkannya(45). 
Pada hari mereka melihat Qiamat, maka terasalah oleh 
mereka seolah-olah mereka tidak tinggal di dunia melainkan 
hanya sepetang atau sepaginya sahaja. "(46) 

Bunyi "U" di hujung ayat-ayat itu memberi nada 
yang keras dan panjang seolah-olah bekerjasama 
membesar-besarkan peristiwa Qiamat agung itu. 


'k k 'k 'k k k 


Ada pula yang berpendapat bahawa , 
cA&juii } ialah sifat bintang-bintang, 

sedangkan dan ialah sifat-sifat 

malaikat. 

Biar apa pun pengertiannya, namun pengungkapan 
yang sedemikian menggoncangkan perasaan kita dan 
mencemaskan hati kita dan membuat kita tertunggu- 
tunggu bahawa sesuatu yang dahsyat akan berlaku. 
Kerana itu ungkapan-ungkapan ini memberi 

sumbangan yang kuat menyediakan hati manusia 
untuk menghadapi gempa bumi dan langit, dan 
akhirnya menghadapi malapetaka Qiamat agung yang 
menakutkan itu. 

Sesuai dengan wujudnya perasaan ini kami memilih 
untuk meninggalkan ayat-ayat ini begitu sahaja tanpa 
menambahkan apa-apa huraian dan penjelasan yang 
lebih dari itu supaya kita dapat hidup di bawah 
bayangan Al-Qur'an dengan ayat-ayatnya yang penuh 
dengan ilham dan saranan itu secara bersahaja 
begitu, kerana kesan yang menggoncang dan 
menyedarkan hati itu sendiri merupakan satu 
matlamat yang dituju oleh AI-Qur'an dengan 
menggunakan berbagai-bagai cara. 

Teladan Hemat Vmar Ibn Al-Khattab Dalam Menghadapi 

Kalimat-kalimat Al-Qur'an 

Di samping itu kami ingin mengikut teladan yang 
ditunjukkan oleh Sayidina 'Umar ibn al-Khattab r.a 
ketika beliau membaca Surah 'Abasa dan apabila 
beliau sampai kepada ayat "V*b beliau berkata: 
"Kita telah mengetahui makna (buah-buahan), 
tetapi apakah pula makna y ?" 

Kemudian beliau membetulkan semula dirinya 
dengan katanya: 

"Demi usiamu, wahai anak al-Khattab, pertanyaan 
ini memberat-beratkan diri sendiri sahaja. Apakah 
salahnya jika engkau tidak mengerti makna sepatah 
kata dalam kitab Allah Ta'ala?" 

Dalam satu riwayat yang lain beliau berkata: 

"Semua itu kita sudah tahu, tetapi apa erti y ?" 

Kemudian beliau mematahkan tongkat di 
tangannya kerana marahkan diri sendiri dan berkata: 

"Ini, demi Allah, satu pertanyaan memberat- 
beratkan diri sahaja. Apakah salahnya anak ibu 'Umar, 
jika awak tidak tahu apakah makna y ?" 

Kemudian beliau berkata lagi: 

"Ikutilah maksud-maksud yang nyata dari ayat-ayat 
kitab suci ini dan tinggalkanlah maksudnya yang tidak 
nyata." 

Inilah kata-kata yang lahir dari adab sopan terhadap 
kalimat-kalimat dan Allah yang agung itu, iaitu adab 
sopan seorang hamba di depan kalimat-kalimat Kalam 
Allah. Kadang-kadang mengekalkan kalimat-kalimat 
itu tanpa huraian merupakan satu matlamat yang 
menyampaikan maksudnya dengan sendirinya. 


revolusi alam di mana langit akan terbelah dan 
bintang-bintangnya akan berguguran. 

Begitu juga kata-kata datang dengan makna 
tempikan pertama yang menggegarkan bumi, 
gunung-ganang, seluruh makhluk hidup dan 
mematikan penghuni-penghuni langit dan bumi, 
kecuali mereka yang dikehendaki Allah. Kata-kata 
datang dengan makna "tiupan yang kedua" 
yang membangkitkan sekalian yang mati dan 
mengumpulkan mereka di padang Mahsyar seperti 
yang diterangkan di dalam Surah az-Zumar ayat 68. 

Sama ada dengan pengertian pertama atau dengan 
pengertian kedua, kedua-duanya membuat hati 
manusia merasakan ledakan gempa, gegaran 
malapetaka dan huru-hara pada hari itu, dan 
membuatnya merasa menggigil, takut, ngeri dan 
gementar. Seterusnya ia membuat hati bersedia untuk 
memahami ketakutan yang melanda manusia pada 
hari itu, iaitu suatu ketakutan yang tidak memberi 
sebarang kemantapan dan ketenangan dan di waktu 
itu ia sedar dan menghayati kebenaran firman Aliah: 



"Pada hari itu, semua hati berdebar-debar takut(8). Mata 
mereka tunduk hina. "(9) 

Pada Hari Qiamat Seluruh Hati Diselubungi 
Ketakutan Dan Kecemasan 

Mereka dalam keadaan terlalu takut dan cemas, 
mereka kelihatan jelas hina-dina. Perasaan mereka 
bercampuraduk di antara takut dan kecewa, gentar 
dan lumpuh. Inilah yang berlaku pada hari yang 
dahsyat, di mana gempa bumi bergegaran dan diiringi 
gegaran langit. Inilah suasana yang terangkul dalam 
sumpah Allah dengan kejadian-kejadian: 

olyJdl t cjLSjLJ! t oUtjUI l oUajjliii t oUgldl 


(Pentafsiran ayat-ayat 6-9) 

Kata-kata pembukaan itu diungkapkan dalam 
bentuk sumpah untuk menjelaskan hakikat-hakikat 
yang digambarkan oleh ayat-ayat berikut: * 


"Pada hari bergegarnya gempa bumi(6). Diiringi gegaran 

langit "(7) 

Kata-kata (3-4ljii) datang dengan makna "bumi" 
bersandarkan kepada ayat: 



K i 


JeH' dsdp) 

f f r j r-l U n •-> w* a L. i • •“» IA Al ■ * A « ■ A A/ AM A A AS 


Pada hari bumi dan gunung-ganang bergegar." ('l 4) 

(Surah al-Muzzammil) 


Ini adalah satu pemandangan yang selaras dari segi 
bayangan dan nada dengan pendahuluan surah. 

(Pentafsiran ayat-ayat 10 - 14) 

Kemudian A!-Qur'an menceritakan keadaan mereka 
yang begitu terkejut, kaget dan termengah-mengah 
apabila keluar dari kubur mereka: 



"Mereka berkata: Adakah kita dikembalikan semula kepada 
hidup yang pertama? (10). Adakah kita dihidupkan kembali 
setelah kita menjadi tulang-tulang yang reput?"(l 1) 


Pengertian-pengertian Kata-kata Ar-Rajifat 

Dan Ar-Radifat 

Dan datang dengan makna "langit" dengan 
erti langit akan mengikut bumi dalam kejadian 


Seluruh Manusia Berada Dalam Kebingungan 
Dan Tertanya-tanya 

Mereka tertanya-tanya kaget adakah kita hidup 
semula seperti dahulu? Dan bagaimana ini boleh 

berlaku sedangkan kita telah pun menjadi tulang yang 
reput dan boleh mengeluarkan bunyi apabila ditiup 
angin? Dan mereka mungkin sedar bahawa mereka 
sebenarnya telah dihidupkan kembali, tetapi 
bukannya hidup di dunia, malah hidup di alam 
Akhirat, maka terasalah di hati mereka betapa ruginya 
perkembalian mereka dan terlepaslah kata-kata: 



"Kata mereka: Itulah perkembalian yang amat 

merugikan/ '(12) 


Kepulangan itu tidak pernah diduga mereka dan 
tidak pernah dibuat persiapan dan bekalan untuknya. 
Tiada apa untuk mereka, melainkan kerugian yang 
tulen. Di sini, dalam menghadapi pemandangan ini, 
Al-Qur'an iringi dengan satu kenyataan yang 
menjelaskan hakikat Qiamat: 



"Sesungguhnya Qiamat itu hanya satu pekikan sahaja(13). 
Tiba-tiba mereka berada di muka bumi mahsyar yang putih 
berkilat." (U) 


Kata-kata bererti tempikan yang kuat. Kata- 
kata yang keras digunakan di sini untuk diselaraskan 
dengan suasana pemandangan bersama-sama seluruh 
pemandangan surah. Kata-kata bererti bumi 

putih berkilat, iaitu bumi Mahsyar. 


Di Mana Bumi Mahsyar 

Kita tidak mengetahui, di mana bumi Mahsyar? Kita 
terima keterangan yang benar ini dari Allah, dan oleh 
itu, kita tidak seharusnya membuat tokok tambah 
dengan keterangan-keterangan yang tidak 
muktamad. Berdasarkan kepada nas-nas yang lain, 
pekikan yang dimaksudkan di sini ialah tiupan 
sangkakala yang kedua, iaitu tiupan bangkit dari 
kubur dan berhimpun di padang Mahsyar. Ungkapan 
ini membayangkan kecepatan dan kepantasan 
berlakunya peristiwa itu. Segala suasana surah ini 
menayangkan kecepatan dan kecemasan hati yang 
takut dan berdebar-debar kencang. Keselarasan ayat- 
ayat jelas dapat dilihat pada setiap gerak dan 
pandangan. 


ic 'k 'k ic 'k 'k 


(Pentafsiran ayat-ayat 15-16) 


Kemudian nada-nada itu agak merendah sedikit di 
dalam pusingan yang berikut untuk disesuaikan 
dengan suasana kisah-kisah yang ditayangkan, iaitu 
kisah-kisah yang berlaku di antara Musa dan Fir'aun 
dan cerita nasib kesudahannya apabila Fir'aun yang 
zalim itu bertindak melampaui batas: 





"(Wahai Muhammad!) Sudahkah sampai kepadamu cerita 
Musa? (15). Ketika ia diseru Tuhannya di Wadi Tuwa yang 
suci. "(16) 

Babak-babak Kisah Musa a.s. Dalam Al-Qur'an 

Kisah Musa merupakan kisah yang paling banyak 
sekali dicerita dan diperincikan di dalam Al-Qur'an. 
Sebelum ini kisah ini telah disebut di dalam berbagai- 
bagai surah, di mana diceritakan bermacam-macam 
babak dengan berbagai-bagai cara yang sesuai 
dengan pembicaraan surah yang memuatkan kisah itu 
dan turut menghasilkan tujuan penting surah itu 
mengikut gaya cara AI-Qur'an membentang dan 
menceritakan kisah-kisah itu. Di sini, kisah Musa 
diceritakan sepintas lalu dari masa beliau diseru Allah 
di perlembahan suci Tuwa hingga Fir'aun dibinasakan 
Allah. Ia dibinasakan di dunia kemudian diseksa di 
Akhirat, kerana itu kisah Musa mempunyai titik 
pertemuan dengan pokok pembicaraan surah ini, iaitu 
penjelasan hakikat Akhirat. Jarak waktu yang panjang 
kisah ini hanya disebutkan di dalam beberapa ayat 
yang pendek dan pantas supaya sesuai dengan tabi'at 
dan nada surah. 

Ia dimulai dengan mengemukakan pertanyaan 
kepada Rasulullah s.a.w.: 



"(Wahai Muhammad I) Sudahkah sampai kepadamu cerita 
Musa? "(15) 

Nabi Musa Bermunajat Dengan Allah Di Wadi Tuwa 

Pertanyaan ini bertujuan membuka jalan dan 
menyediakan diri untuk menerima kisah ini. Kemudian 
AI-Qur'an mula membentang kisah itu sebagai kisah 
sebenar yang berlaku, la dimulakan dengan 
pemandangan munajat: 



"Ketika ia diseru Tuhannya di Wadi Tuwa yang suci. "(16) 

Wadi Tuwa mengikut pendapat yang terkuat ialah 
nama satu perlembahan di pinggir Bukit Tursina di 
sebelah kanan bagi orang yang datang dari Madyan 
utara Hijaz. 

Sa'at Allah Memanggil Sendiri Hamba Kesayanganya 

Merupakan Sa'at Yang Amat Mulia Dan Penuh Rahsia 

Sa'at panggilan Allah merupakan satu sa'at yang 
amat hebat dan mulia, malah ia juga merupakan satu 
sa'at yang amat menakjubkan, kerana panggilan dari 
Allah itu sendiri kepada seseorang hamba-Nya 
merupakan satu perkara yang amat besar yang tidak 
dapat diungkap dengan kata-kata manusia. Ia 
merupakan satu rahsia dari rahsia-rahsia ketuhanan 
Yang Maha Agung di samping merupakan satu rahsia 
dari rahsia-rahsia kejadian manusia yang dilengkapkan 
persediaan untuk menerima panggilan Allah, Hanya 
sekadar inilah sahaja yang dapat kita jelaskan dalam 
persoalan ini. Manusia tidak dapat memahami 
hakikatnya. Oleh itu, manusia harus berdiri di 
pinggirnya sahaja sehingga Allah memberi kasyaf 

kepadanya dan dapatlah ia mengecapinya dengan 
perasaannya. 

(Pentafsiran ayat-ayat 17 - 19) 

Di tempat-tempat yang lain, percakapan di antara 
Musa dengan Allah diterangkan dengan terperinci, 
tetapi oleh kerana ruang ini suatu ruang untuk 
penjelasan yang ringkas dan pantas, maka ia terus 
menceritakan tentang Musa menerima perintah Allah 
selepas menyebut kisah panggilan Allah di Wadi Tuwa 
yang suci: 



"(Wahai Musa!) Pergilah berda'wah kepada Fir'aun. 
Sesungguhnya ia telah melampaui batas. "(17) 

Musa Ditugas Menghalangkan Kezaliman Dan 
Keterlaluan Fir'aun 

Tindak-tanduk yang keterlaluan itu adalah suatu 
perkara yang tidak seharusnya berlaku dan tidak 
seharusnya dibiarkan, la adalah satu perbuatan yang 
amat buruk dan merosakkan bumi serta bertentangan 
dengan apa yang disukai Allah dan membawa kepada 
apa yang dibencikan-Nya. Untuk mencegahkan 
kelakuan ini, Allah telah mengutuskan seorang hamba 
pilihan-Nya supaya berjuang menghalangkan 
kejahatan, kerosakan dan keterlaluan itu. la satu 
perbuatan yang begitu keji dan dibenci sehingga Allah 
sendiri memerintah seorang hamba pilihan-Nya 
supaya pergi menghadapi Fir'aun yang zalim dan 
pelampau itu agar ia sedar dan balik ke pangkal jalan 
sebelum ditimpa 'azab Allah di dunia dan Akhirat. 

Kemudian Allah mengajar Musa bagaimana cara 
hendak berbicara dengan Fir'aun dengan 
menggunakan kata-kata yang lembut dan menarik 
semoga ia berhenti dari kezaliman dan 
menghindarkan diri dari kemurkaan Allah: 



" Katakanlah kepadanya: Adakah engkau suka . aku 
menyerumu supaya membersihkan diri? "(18) 

Sukakah engkau membersihkan diri dari noda-noda 
kezaliman dan maksiat? Sukakah engkau menuju ke 
jalan perhubungan dengan Allah dan jalan 
keberkatan? 



"Dan membimbingmu kepada Tuhanmu supaya engkau 
takut kepada-Nya ? "( 1 9) 

Sukakah engkau jika aku tunjukkan jalan menuju 
Tuhanmu? Jika engkau tahu jalan ini, sudah tentu 
engkau akan takutkan Allah. Manusia tidak bertindak 
zalim, keterlaluan dan derhaka melainkan apabila ia 
jauh dari Tuhannya. Jika ia sesat dari jalan yang benar, 
hatinya akan rosak dan menjadi kejam, dan dari 
sinilah lahirnya tindak-tanduk yang zalim dan 
menderhakakan Allah. 


(Pentafsiran ayat-ayat 20-21) 

Inilah yang berlaku dalam babak panggilan dan 
penyampaian perintah dan kemudiannya dalam babak 
pertemuan dan penyampaian da'wah kepada Fir'aun, 
dan untuk meringkaskan cerita tirai terus dilabuhkan 
kemudian diangkatkan semula untuk menunjukkan 
kesudahan adegan pertemuan di antara Fir'aun dan 
Musa itu: 



"Kemudian ia memperlihatkan kepadanya mu'jizat yang 
besar. "(20) 

Musa Memperlihatkan Mujizat-mu'jizat 

Musa telah menyampaikan apa yang telah 
ditugaskan kepadanya dengan gaya bahasa yang 
diajar oleh Allah sendiri, tetapi cara itu gagal untuk 
melembutkan hati Fir'aun yang zalim dan kosong dari 
iman itu, lalu Musa memperlihatkan kepadanya 
mu'jizat-mu'jizatnya yang besar, iaitu mu'jizat tongkat 
dan mu'jizat tangan yang putih melepak sebagaimana 
diterangkan di tempat-tempat yang lain: 



"Tetapi Fir'aun mendustakannya dan menderhaka."(21) 

Adegan pertemuan dan penyampaian da'wah ini 
berakhir setakat Fir'aun menolak dan enggan 
mengikut penceritaan secara ringkas. 


(Pentafsiran ayat-ayat 22-24) 

Kemudian ditunjukkan pula adegan Fir'aun enggan 
menerima da'wah Musa dan berusaha 
mengumpulkan ahli-ahli sihir untuk mengadakan 
pertandingan antara sihir dan kebenaran apabila ia 
merasa begitu sukar untuk menyerah kalah kepada 



"Kemudian ia berpaling dari Musa dan berusaha(22). Lalu ia 
mengumpulkan (ahli-ahli sihir) dan berseru(23). Lalu berkata: 
Akulah tuhan kamu yang maha tinggi." (24) 


Fir'aun Mengaku Dirinya Sebagai Tuhan 


Di sini Al-Qur'an dengan pantas menyebut 
perkataan Fir'aun yang pelampau dan kafir itu, dan 
secara sepintas lalu ia mengisahkan usaha-usaha 
Fir'aun melakukan tipu daya dan menghimpunkan 
ahli-ahli sihir dan khalayak ramai, dan keluarlah dari 
mulutnya kata-kata biadab yang bongkak dan jahil: 





Akulah tuhan kamu yang maha tinggi. "(24) 


la berkata begitu kerana tertipu dengan kelalaian 
rakyat jelata, tertipu dengan kepatuhan dan keta'atan 

mereka. Kelalaian, kerendahan diri, kepatuhan dan 
keta'atan rakyat jelata inilah yang membuat 
pemerintah-pemerintah yang zalim itu tertipu. 
Sebenarnya pemerintah yang zalim dan pelampau itu 
hanya manusia sebatang karah sahaja, dan pada 
hakikatnya ia tidak mempunyai sebarang kekuatan 
dan kuasa. Dan yang membuat dia berkuasa ialah 
rakyat jelata yang lalai dan rendah diri. Merekalah 
yang memberi belakang untuk ditunggang, memberi 
leher untuk ditarik, menundukkan kepala untuk 
dilangkahi dan menyerahkan kemuliaan dan 
kehormatan untuk diperlakukan dengan sewenang- 
wenang. 


Di sini didahulukan 'azab Akhirat dari 'azab dunia, 
kerana 'azab Akhirat lebih dahsyat dan kekal. Itulah 
keseksaan hakiki yang menimpa manusia-manusia 
yang zalim dan penderhaka, iaitu keseksaan yang 
amat pedih dan kekal abadi. Di samping itu, 
mendahulukan sebutan 'azab Akhirat adalah sesuai 
dengan pembicaraan surah ini yang memperkatakan 
tentang Hari Akhirat dan menjadikan Akhirat sebagai 
maudhu'nya yang pokok. Selain dari itu susunan 
mendahulukan kata Akhirat dari segi sebutannya 
adalah selaras dengan bunyi akhir kata ayat-ayat yang 
lain di samping selaras dengan maudhu'nya yang 
pokok dari segi makna. 


Rakyat jelata yang berbuat demikian ialah kerana 
tertipu dan kerana takut. Sedangkan ketakutan itu 
lahir dari sangkaan-sangkaan yang tidak benar. 
Pemerintah yang zalim adalah manusia yang sebatang 
karah, la tidak mungkin lebih kuat dari ribuan dan 
jutaan rakyat, jika rakyat menyedari harga 
kemanusiaan, kehormatan, kemuliaan dan kebebasan 
diri mereka. Setiap seorang rakyat adalah setanding 
dengan seorang pemerintah yang zalim dari segi 
kekuatan, tetapi pemerintah dapat menipu mereka 
hingga mereka merasa seolah-olah dia memiliki 
sesuatu untuk mereka. Tidak mungkin sekali-kali 
seorang manusia sebatang karah bermaharajalela di 
tengah-tengah rakyat jelata yang mempunyai 
kemuliaan diri. Tidak mungkin sekali-kali seorang 
manusia sebatang karah bermaharajalela di tengah- 
tengah rakyat jelata yang sedar, dan tidak mungkin 
sekali-kali seorang manusia sebatang karah 
bermaharajalela di tengah-tengah rakyat jelata yang 
mengenal dan beriman kepada Allah dan enggan 
menyembah mana-mana makhluknya yang tidak 
mempunyai sebarang kuasa yang boleh 
mendatangkan mudarat dan kebaikan. Tetapi 
Maharaja Fir'aun mendapati rakyat jelatanya lalai, 
hina diri dan kosong dari iman, dan inilah yang 
memberanikannya mengeluarkan kata-kata yang kafir 
dan berdosa: 



"Akulah tuhan kamu yang maha tinggi. "(24) 

la tidak akan mengeluarkan kata-kata itu jika ia 
tahu rakyat jelatanya sedar, mempunyai kemuliaan 
diri dan beriman kepada Allah, kerana mereka tahu 
bahawa dia hanya seorang manusia yang lemah dan 
tidak berkuasa di atas suatu apa, dan andainya seekor 
lalat merampas sesuatu darinya nescaya ia tidak dapat 
menyelamatkannya. 


(Pentafsiran ayat-ayat 25 - 26) 


Untuk menghadapi perbuatan biadab dan 
kezaliman yang keji itu, maka bergeraklah kekuatan 
agung Ilahi: 


"Lalu Aliah seksakannya dengan ' azab yang dahsyat di 
Akhirat dan di dunia. "(25) 



Keseksaan dunia menimpa Fir'aun adalah ngeri dan 
dahsyat, maka bagaimana pula dengan keseksaan 
Akhirat yang lebih dahsyat dan ngeri itu? Inikan 
Fir'aun seorang raja yang mempunyai kekuatan, 
kekuasaan dan kebesaran yang turun-temurun, 
bagaimana pula dengan manusia-manusia pendusta 
yang lain? Bagaimana pula dengan kaum Musyrikin di 
Makkah yang menentang da'wah? 



"Sesungguhnya penyeksaan itu menjadi pengajaran bagi 
mereka yang takutkan Allah. "(26) 

Hanya Orang Yang Beriman Sahaja MengambU 
Pengajaran Dari Kejatuhan Pemerintah-pemerintah 

Yang Zalim 

Orang-orang yang mengenai Tuhannya dan takut 
kepada-Nya dapat memahami contoh pengajaran dari 
kisah Fir'aun. Tetapi bagi mereka yang hatinya tidak 
mengenal taqwa akan terhijab dari contoh pengajaran 
itu hingga mereka berlanggar dengan akibat yang 
buruk dan sehingga Allah menyeksakan mereka 
dengan 'azab yang dahsyat di Akhirat dan di dunia. 
Setiap orang mendapat kemudahan memilih jalan dan 
setiap orang mendapat kemudahan menuju ke arah 
akibat yang buruk. Hanya orang yang takut kepada 
Allah sahaja dapat mengambil pengajaran. 


(Pentafsiran ayat-ayat 27 - 33) 

Sesudah menjelajah di gelanggang-gelanggang 
kejatuhan manusia pelampau yang zalim dan angkuh 
dengan kekuatan mereka, Al-Qur'an kembali pula 
kepada kaum Musyrikin Makkah yang juga 
berbangga-bangga dengan kekuatan mereka. Ia 
membawa mereka melihat gejala-gejala kekuasaan 
Allah Yang Maha Agung di alam buana ini agar 
dibandingkan dengan kekuasaan mereka yang tidak 
sampai ke mana-mana itu: 



"Apakah kamu lebih sukar diciptakan atau langit lebih sukar 
dibina kannya? "(27) 

Mengulangkan Kembali Penciptaan Manusia Tidak 
Sepayah Menciptakan Langit 

Pertanyaan ini tidak mempunyai jawapan yang lain 
melainkan jawapan menyerah kalah dan mengaku 
bahawa langitlah yang lebih sukar diciptakan. Ini tidak 
dapat dipertikaikan lagi. Oleh itu, mengapa kamu 
masih tertipu dengan kekuatan kamu sedangkan 
langitlah yang lebih sukar diciptakan dari kamu, dan 
yang menciptakan langit lebih gagah dari langit? 

Ini adalah satu saranan yang terbit dari pertanyaan 
itu, tetapi di sana ada satu lagi saranan yang terbit 
darinya iaitu apakah yang menyebabkan kamu 
menganggap sukar untuk dibangkitkan kamu semula 
selepas mati, sedangkan Allah berkuasa menciptakan 
langit yang lebih sukar dari menciptakan kamu dan 
sedangkan urusan membangkitkan kamu kembali 
hanya merupakan satu proses mengulangkan semula 
penciptaan kamu. Dan tentulah Allah yang berkuasa 
membina langit yang lebih sukar itu berkuasa pula 
mengulangi penciptaan kamu yang lebih mudah itu. 

Langit yang amat sukar itu telah dibinakan Allah 
tanpa dipertikaikan. Kata-kata "bina" 1 itu 
membayangkan keteguhan dan kekukuhan dan 
kejadian langit juga begitu kukuh, padu dan tidak 
kucar-kacir. Bintang-bintang dan planet-planetnya 
tidak pernah berada di dalam keadaan berselerakan 
dan tidak pernah melencong dari orbit atau jalan-jalan 
peredaran masing-masing, la merupakan satu binaan 
yang kukuh dan segala bahagiannya tersusun padu. 



"Dia meninggikan bangunan langit dah menyusunnya 
dengan sempurna. "(28) 

Langit dibina begitu tinggi, begitu kukuh dan 
sepadu. Inilah maksud penyusunan yang sempurna. 
Pandangan mata kasar dan perhatian biasa sahaja 
dapat menyaksikan susunan kejadian langit yang 
begitu rapi dan seimbang itu. Pengetahuan mengenai 
hakikat undang-undang yang memegang bintang- 
bintang dan planet-planet yang besar 'dan 

menyelaraskan pergerakan-pergerakannya^dan segala 
implikasinya, dapat meluaskan lagi pengertian 
ungkapan itu dan menambahkan ruang hakikat yang 
besar itu, yang mana hanya sedikit sahaja dari hakikat 
itu dapat diketahui manusia dengan ilmu-ilmu 
pengetahuan mereka. Mereka berdiri kaget di 
hadapannya, mereka diselubungi perasaan kagum, 
tercengang dan takjub dan mereka tidak mampu 
memberi sebab dan alasan selain dari andaian adanya 
satu kekuatan agung yang mentadbir dan 
mengaturkan perjalanannya walaupun mereka tidak 
menganut apa-apa agama pun. 


1 (<uw) 

♦ 



"Dia menggelapkan hari malamnya dan menerangkan hari 
siangnya. "(29) 

Undang-undang Di Sebalik Pertukaran Siang Dan Malam 

Ungkapan ini membawa bunyi dan makna yang 
keras dan ini sesuai dengan pembicaraan tentang 
kekerasan dan kekuatan. Maksud dari 
"menggelapkan hari malam" ialah menjadikan hari 
malam itu gelap, Dan maksud dari "menerangkan 
hari siang" ialah menjadikan hari siang itu terang. 
Pemilihan kata-kata di sini cukup seimbang dengan 
pembicaraan ayat-ayat. 

Hakikat gelap dan terang silih berganti di waktu 
maiam dan siang ini dilihat oleh semua orang dan 
dirasakan oleh setiap hati. Tetapi ia mungkin 
dilupakan, kerana terlalu biasa. Oleh kerana itu Al- 
Qur'an membaharui ingatan itu dengan 
menggerakkan perasaan-perasaan manusia ke 
arahnya supaya ia terus membaharui setiap hari, dan 
supaya perasaan dan emosi manusia juga turut 
membaharui dengan kesan-kesannya. Undang- 
undang yang wujud di sebalik hakikat malam dan 
siang itu juga begitu halus dan begitu agung, la 
membuat hati setiap orang yang mengetahuinya 
kagum dan takjub. Dan- hakikat ini akan terus 
menakjubkan hati apabila pengetahuan manusia 
semakin luas mengenainya. 



"Dan setelah itu Dia hamparkan bumi(30). Dan dari bumi Dia 
keluarkan air dan tumbuh-tumbuhannya(3 1 ). Dan Dia 
tegakkan gunung-ganang. "(32) 

Hasil Dari Kemantapan Permukaan Bumi Dan 
Kesederhanaan Suhunya 

Makna dihamparkan bumi ialah diratakan 
permukaannya supaya sesuai untuk berjalan di 
atasnya dan sesuai untuk mewujudkan tanah-tanih 
yang sesuai untuk menumbuhkan tanaman-tanaman. 
Penegakan gunung-ganang adalah sebagai hasil dari 
kemantapan permukaan bumi, dan wujudnya darjah 
kepanasan bumi pada tahap yang sederhana ini 
membolehkan makhluk yang bernyawa hidup di 
atasnya. Allah mengeluarkan air dari bumi sama ada 
yang mengalir dari matair-matair atau yang turun dari 
langit, kerana air hujan juga berasal dari air bumi yang 
berubah menjadi wap yang naik ke udara kemudian 
turun semula dalam bentuk air hujan. Allah keluarkan 
dari bumi tumbuh-tumbuhan yang dapat dimakan 
oleh manusia dan ternakan. Seluruh makhluk yang 

hidup adalah bergantung kepada tumbuh-tumbuhan 
ini secara langsung atau tidak secara langsung. 

Semuanya berlaku selepas dibinakan langit, 
digelapkan malam dan diterangkan siang. Teori-teori 
moden ilmu astronomi mendekatkan kepada 
pengertian ayat-ayat ini apabila teori-teori itu 
mengandaikan bahawa bumi ini telah dilalui ratusan 
juta tahun beredar siang dan malam bersilih ganti 
sebelum ia terhampar, sebelum ia sesuai untuk 
ditanam dan sebelum kulitnya mantap dengan tanah- 
tanah tinggi dan tanah-tanah datar. 


AI-Qur'an mengumumkan bahawa segala apa yang 
diciptakan Allah itu adalah: 





" Untuk kenikmatan kamu dan ternakan kamu. 'X33) 


Seluruh Struktur Alam Dan Bumi Disesuaikan Dengan 
Kepentingan-kepentingan Hidup Manusia 

Ayat-ayat ini mengingatkan manusia betapa 
besarnya pentadbiran Allah terhadap mereka di 
samping mengingatkan betapa besarnya perencanaan 
Allah di dalam kerajaan-kerajaan-Nya. Pembinaan 
langit dan penghamparan bumi dalam bentuknya 
yang ada sekarang bukan secara mendadak atau 
kebetulan, malah ia dibuat dengan perkiraan yang 
sesuai dengan kepentingan-kepentingan manusia 
yang akan memerintah bumi ini kerana kewujudan, 
kesuburan dan kemajuan manusia di bumi ini 
memerlukan penyesuaian-penyesuaian yang amat 
banyak dalam pelan alam dan dalam pelan keluarga 
matahari khususnya, dan lebih-lebih lagi dalam pelan 
bumi. 


Di antara penyesuaian-penyesuaian yang disebut di 
sini secara ringkas menurut cara Al-Qur'an ialah 
pembinaan langit, penggelapan malam, pencerahan 
siang, penghamparan bumi, pengeluaran air dan 
tumbuh-tumbuhan dan penegakan gunung-ganang 
atau bukit-bukau untuk kenikmatan manusia dan 
ternakan-ternakannya. la membayangkan hakikat 
tadbir dan perencanaan Allah pada setengah- 
setengah kejadian alam yang terbuka dan boleh 
difahamkan oleh semua peringkat manusia di setiap 
masyarakat dan di setiap zaman tanpa memerlukan 
kepada tingkatan ilmu pengetahuan yang tertentu. Ini 
ialah supaya ayat-ayat Al-Qur'an itu dapat ditujukan 
kepada seluruh umat manusia dari semua peringkat 
dan di setiap masa. 

Di sebalik hakikat-hakikat yang terbuka itu terdapat 
pula pengertian-pengertian yang lebih luas dan 
mendalam terhadap tadbir dan perencanaan Allah 
dalam mengatur dan menyusun pelan alam buana 
yang amat besar ini. Penolakan unsur kebetulan dan 
serampangan dalam kejadian-kejadian ini adalah 
diungkapkan oleh tabi'at alam buana dan tabi'at 
kebetulan itu sendiri yang memustahilkan 
kemungkinan wujudnya penyesuaian-penyesuaian 
yang menakjubkan itu. 


Penyesuaian-penyesuaian ini bermula dari susunan 
keluarga matahari yang berhubung rapat dengan 
bumi kita, la merupakan satu susunan yang jarang 
wujud di antara ratusan juta kumpulan bintang- 
bintang di angkasa raya. Kedudukan bumi sekarang 
merupakan satu contoh unik yang tidak ada dua 
tiganya di antara planet-planet di dalam keluarga 
matahari, iaitu satu kedudukan yang membuat bumi 
sesuai untuk kehidupan manusia. Sehingga hari ini 
manusia tidak mengetahui adanya satu planet lain di 
antara ribuan planet yang mempunyai penyesuaian- 
penyesuaian seperti itu. 

"Itu ialah kerana sebab-sebab hayat atau 
faktor-faktor hidup adalah cukup di bumi. 
Ukurannya cukup sesuai, jarak jauhnya 
sederhana dan strukturnya adalah sesuai untuk 
menemukan anasir-anasir benda pada nisbah 
yang boleh mencergaskan kegiatan hidup. 

Ukuran bumi yang sesuai itu adalah perlu, 
kerana kekalnya udara dingin di sekeliling bumi 
adalah bergantung kepada daya tarikan yang ada 
pada bumi. 

Jarak bumi yang sederhana itu adalah perlu 
kerana jirim yang dekat dengan matahari itu 
panas dan menyebabkan jisim-jisim tidak kemas 
dan padu, sedangkan jirim yang jauh dari 
matahari itu pula sejuk menyebabkan jisim-jisim 
itu kemas dan padu. 

Struktur bumi yang sesuai itu adalah perlu 
supaya anasir-anasir benda dapat bertemu pada 
nisbah yang boleh mencergaskan kegiatan hidup, 
kerana nisbah ini untuk pertumbuhan tumbuh- 
tumbuhan dan kewujudan hidup-hidupan yang 
bergantung kepada struktur bumi untuk 

menghasilkan makanan. 

Kedudukan bumi merupakan satu kedudukan 
yang paling sesuai untuk menyempurnakan 
syarat-syarat tersebut yang pasti untuk 

pertumbuhan hayat dalam bentuk yang kita 
ketahui, dan sehingga sekarang tiada bentuk 
hayat yang lain diketahui oleh kita." 2 

Memahami Kedudukan Manusia Di Bumi Yang Diaturkan 

Sedemikian Rapi Merupakan Pendahuluan Untuk 
Memahami Hikmat Diwujudkan Alam Akhirat 

Penjelasan mengenai hakikat tadbir dan 
perencanaan Allah dalam mengatur dan menyusun 
pelan alam buana yang besar, dan bagaimana 
kedudukan manusia diperhitungkan dengan teliti 
dalam pelan itu, merupakan satu pendahuluan bagi 
mempersiapkan hati dan akal untuk menerima 
hakikat Akhirat, Hisab dan Balasannya dengan tenang 
dan yakin. Tidak mungkin manusia yang diciptakan 
sedemikian rapi ditinggalkan begitu sahaja tanpa 
menerima balasannya. Dan tidak masuk akal bahawa 
riwayat manusia akan berakhir dengan usianya yang 
pendek di dunia ini. Tidak masuk akal kejahatan, 


2 Dari buku al-Ustaz al-'Aqqad, Cf- 0^1 j m.s. 

kezaliman dan kebatilan yang bermaharajaieia di bumi 
akan berlalu dengan selamat, dan tidak masuk akal 
kebaikan, keadilan dan kebenaran yang diganyangkan 
di bumi itu berlalu begitu sahaja. Kerana ini adalah 
bertentangan dengan semangat tadbir dan 
perencanaan Ilahi yang jelas dalam penyusunan pelan 
alam buana yang besar ini. Oleh itu, penjelasan 
hakikat kejadian alam yang disentuh oleh ayat-ayat 
dalam bahagian ini mempunyai titik pertemuan 
dengan hakikat Akhirat yang menjadi pokok 
pembicaraan utama surah ini. Penjelasan hakikat itu 
sesuai sebagai pendahuluan bagi hakikat Akhirat 
supaya mudah difaham oleh hati dan akal. Oleh itu, 
memang sesuai dengan tempat dan masa, apabila 
penjelasan malapetaka Qiamat yang agung itu disebut 
setepasnya. 


(Pentafsiran ayat-ayat 34 - 41) 



" Dan apabila tiba malapetaka agung(34). laitu hari manusia 
teringat kepada segala perbuatan yang telah 
diusahakannya. "(35) 


Qiamat Merupakan Hari Kesedaran Manusia 

Kehidupan dunia adalah suatu kenikmatan, iaitu 
kenikmatan yang diatur dengan rapi mengikut 
pentadbiran Allah yang berhubung rapat dengan 
seluruh alam, dengan kewujudan hayat dan manusia, 
tetapi kenikmatan itu ada akhir dan ada 
penghabisannya. Apabila malapetaka agung (Qiamat) 
berlaku, maka ia akan menghapuskan segala-galanya. 
Ia menghapuskan segala kenikmatan-kenikmatan 
sementara itu, menghapuskan alam yang kukuh dan 
rapi, menghapuskan langit yang terbina tinggi 
menyayup, menghapuskan bumi yang terhampar 
lebar, menghapuskan gunung-ganang yang 
tersergam tegak, menghapuskan segala yang hidup 
dan menghapuskan segala pertarungan - dan 
peperangan, kerana Qiamat itu lebih, .besar dan 
merangkuli segala-galanya. 


Ketika inilah setiap manusia teringat segala 
perbuatan yang telah dilakukannya, kini ia 
mengenangkannya kembali kerana selama ini 
kesibukan hidup dan keasyikan berpoya-poya dalam 
kenikmatan telah menyebabkannya leka dan lupa. 
Kini ia teringat segala perbuatan dan amalannya, 
tetapi ingatan dan kenangan itu tidak lagi berguna 
kepadanya selain dari penyesalan dan kehampaan, 
dan selain dari memikirkan balasan yang akan 
diterimanya. 

:\ 


"Dan Neraka ditonjolkan kepada setiap yang melihat "(3 6) 



Neraka kelihatan jelas kepada setiap mata. Kata- 
kata membawa makna dan bunyi yang kasar dan 
keras dan menonjol pemandangan Neraka di hadapan 
setiap mata. 


Pada Hari Qiamat Setiap Manusia PelampauAkan 
Menerima Balasannya 

Ketika itu manusia akan menerima balasan dan 
akibat yang berbeza-beza, dan ketika itu lahirlah 
tujuan dan matlamat pentadbiran dan perencanaan 
Allah yang mewujudkan kehidupan dunia: 


"Adapun orang-orang yang melampaui batas(37). Dan 
mengutamakan hidup dunia(38). Maka Neraka yang 
bernyala-nyala itulah tempat kediamannya. "(39) 




Kata-kata c disini lebih luas dari ertinya yang 
dekat iaitu zalim, ia merupakan sifat bagi setiap orang 
yapg melampaui batas kebenaran dan hidayat. 
Pengertiannya lebih luas dari pemerintah yang zalim 
dan kejam, la meliputi setiap orang yang menentang 
hidayat dan mengutamakan hidup dunia tanpa 
memperhitungkan Hari Akhirat, sedangkan pada Hari 
Akhirat itulah yang boleh membetulkan segala neraca 
pertimbangan di tangan dan di hati manusia. Apabila 
seseorang itu mengabaikan Hisab Akhirat dan 
mengutamakan hidup dunia, maka pertimbangannya 
akan meleset, segala neraca dan segala penilaiannya 
salah dan segala lunas perasaan dan perilakunya akan 
menyeleweng, dan ia akan menjadi manusia 
pelampau dan pelanggar batas. Untuk golongan ini: 



"Maka Neraka yang bernyala-nyala itulah tempat 
kediamannya(39). Dan adapun orang yang takut kepada 
kebesaran Tuhannya dan mencegahkan dirinya dari hawa 
nafsu(40). Maka Syurga itulah tempat kediamannya." (41) 


Orang yang takut kepada kebesaran Tuhannya tidak 
berani melakukan maksiat, dan apabila ia lakukannya 
di bawah tekanan kelemahannya sebagai manusia, 
maka perasaan takutnya kepada Allah Yang Maha 
Mulia itu akan membawanya kepada penyesalan- 
penyesalan, kepada memohon keampunan dan 
bertaubat, dan kerana itu ia tetap berada dalam 
lingkungan ta'at. 


Mengikut Nafsu Selepas Berilmu Merupakan Sakit jiwa 

Pencegahan diri dari keinginan hawa nafsu 
merupakan tiang seri keta'atan. Keinginan hawa 
nafsu merupakan pendorong yang kuat kepada 

tindak-tanduk yang melampau dan kepada 
perbuatan-perbuatan maksiat Ia menjadi punca 
segala bala bencana dan punca segala kejahatan. 
Jarang manusia binasa kecuali dengan sebab nafsu. 
Kejahilan mudah diubati tetapi penyakit mengikut 
hawa nafsu selepas berilmu merupakan penyakit jiwa 
yang memerlukan mujahadah yang bersungguh- 
sungguh dan memerlukan masa yang untuk 
mengubatinya. 

Perasaan takut kepada Allah merupakan dinding 
yang teguh untuk mencegahkan keinginan-keinginan 
nafsu yang kuat, tetapi dinding-dinding yang lain 
jarang dapat mencegah rempuhan hawa nafsu. 
Kerana itulah kedua-duanya dikumpulkan dalam satu 
ayat Yang bercakap di sini ialah Allah Pencipta jiwa 
manusia, kerana itu Dialah Yang Maha Tahu tentang 
penyakit jiwa dan ubatnya. Dialah Yang Maha 
Mengetahui segala lorong dan liku-likunya, Dialah 
Yang Maha Mengetahui di mana tersembunyinya 
keinginan-keinginan hawa nafsu, dan apakah pula 
ubatnya dan bagaimana hendak mengusir dan 
memburu hawa nafsu itu dari tempat-tempat 
persembunyiannya. 

Allah tidak mentaklifkan manusia supaya 
mempastikan keinginan hawa nafsu itu tidak 
bersemarak di dalam jiwanya kerana Allah S.W.T. 
tahu bahawa tindakan itu adalah di luar kemampuan 
manusia. Oleh itu, ia hanya mentaklifkan manusia 
supaya melarang, mencegah dan memegang tali 
pacunya serta mencari pertolongan dari perasaan 
takut kepada kebesaran Allah Yang Maha Agung. 
Allah menetapkan balasan Syurga kepada setiap 
orang yang berjihad melawan hawa nafsunya: 

r* 



"Maka Syurga itulah tempat kediamannya." (41) 

Ini ialah kerana Allah mengetahui kesulitan dan 
kehebatan jihad itu, juga mengetahui nilai jihad itu 
dalam mengasuh, mendidik, membetul dan 
meningkatkan jiwa manusia ke maqam yang tinggi. 

Di Antara Kebebasan Insaniyah Dan 
Kebebasan Haiwaniyah 

Manusia itu menjadi manusia dengan sebab 
kesanggupannya mencegah hawa nafsunya, dengan 
sebab jihadnya dan dengan sebab peningkatan 
jiwanya. Ia bukan manusia apabila ia membiarkan 
dirinya dipermainkan hawa nafsunya dan apabila ia 
menta'ati dorongan-dorongan nafsunya hingga ke 
dasarnya yang dalam dengan alasan kerana nafsu itu 
telah ditanam di dalam tabi'at semulajadinya. Allah 
yang menciptakan dalam jiwa manusia kesediaan 
untuk mengikut dorongan nafsu. Dialah juga yang 
menciptakan kesediaan untuk mengendali, mencegah 
dan membebaskan diri dari nafsunya. Dan Allah telah 
memperuntukkan balasan dan kediaman Syurga 
kepadanya apabila ia berjaya mengalahkan nafsunya 
dan meningkatkan dirinya. 


Kebebasan insaniyah yang melayakkan seseorang 
menerima penghormatan dari Allah ialah kebebasan 
mengalahkan hawa nafsu dan kebebasan dari 
belenggu-belenggu hawa nafsu dan kebolehan 
mengendalikannya dengan saksama serta mengukuh 
kebiasaan membuat pilihan dan penilaian ala 
manusia. Kebebasan haiwaniyah ialah kekalahan di 
hadapan hawa nafsu dan perhambaan seseorang 
kepada dorongan nafsunya, dan keterlucutan tali 
pacu nafsu dari kawalan kehendak dan 
kemahuannya. Kebebasan haiwaniyah adalah 
kebebasan yang diperjuangkan oleh makhluk yang 
tewas kemanusiaannya atau manusia hamba yang 
memakai baju merdeka yang indah. 

Manusia pertama yang dapat mengawal nafsunya 
berjaya meningkatkan diri dan menyiapkannya untuk 
memasuki kehidupan yang luhur di dalam Syurga, 
sementara manusia kedua yang tidak dapat 
mengawal nafsunya itulah manusia yang jatuh dan 
bersedia untuk kehidupan yang rendah dalam Neraka 
dan menjadi kayu bakarnya bersama batu-batu. Itulah 
kesudahan-kesudahan yang wajar dalam 
pertimbangan neraca Allah yang menilaikan hakikat 
segala sesuatu. 


(Pentafsiran ayat-ayat 42 - 46) 

Pada akhirnya datanglah nada terakhir dalam surah 
ini membawa bunyi yang hebat, mendalam dan 
panjang: 


Qiamat Bukan Urusan Rasul 



"Mereka bertanya kepadamu tentang Qiamat bilakah 
waktunya? "(42) 

Orang-orang Musyrikin yang degil bertanya 
Rasulullah s.a.w. setiap kali mendengar cerita 
malapetaka Qiamat dan berita hisab dan balasan: 



"Bilakah waktunya? "(42) 


Jawapannya: 



"Mengapakah engkau yang harus menyebutkan 
waktunya? "(43) 

Jawapan ini membayangkan betapa besarnya 
persoalan Qiamat dan membuat pertanyaan itu 
kelihatan remeh-temeh, mengada-ngada dan 
melampau, la terlalu besar untuk ditanya waktunya, 
kerana seluruh urusannya terpulang kepada Allah. 
Qiamat adalah urusan Allah bukan urusanmu: 



"Hanya kepada Tuhanmu sahaja kesudahan urusannya."(44) 

Yakni urusan penentuan Qiamat hanya terpulang 
kepada Allah. Dia sahaja yang mengetahui bilakah 
waktunya. Dialah yang akan menguruskan segala- 
galanya pada hari Qiamat itu. 



" Tugas engkau hanya memberi peringatan kepada mereka 
yang takutkannya. "(45) 

Inilah sahaja tugas engkau. Itulah sahaja batas-batas 
kewajipan engkau. Engkau hanya ditugaskan 

menyampai amaran kepada orang yang mahu 
menerima amaran iaitu orang-orang yang yakin dan 
takut pada Hari Qiamat serta berbekal untuknya dan 
percaya Qiamat itu akan berlaku pada waktunya yang 
terserah kepada penentuan Allah Penciptanya. 

Kemudian ayat berikut menggambar kedahsyatan 
dan kehebatan Qiamat yang mengubahkan perasaan- 
perasaan dan kefahaman-kefahaman, di samping 
mengubahkan kayu ukur di antara hidup dunia 
dengan Hari Qiamat dalam tanggapan dan penilaian 
manusia: 


Masa Hidup Dunia Terlalu Pendek 



" Pada hari mereka melihat Qiamat maka terasalah oleh 
mereka seolah-olah mereka tidak tinggal di dunia melainkan 
hanya sepetang atau sepaginya sahaja. "(46) 


Kesan peristiwa Qiamat itu begitu besar dan 
dahsyat pada jiwa manusia hingga kehidupan dunia 
dibandingkan dengannya kelihatan amat kerdil. 
Seluruh umur di dunia, peristiwa-peristiwanya, 
kenikmatan-kenikmatannya dan segala sesuatu yang 
ada padanya dirasakan mereka seolah-olah kehidupan 
sepetang atau sepagi sahaja. 

Kini tergulunglah sudah kehidupan dunia yang 
selalu membuat penghuni-penghuninya berperang 
dan bertarung satu sama lain kerana merebut 
kenikmatannya, dunia yang selalu membuat mereka 
mengutamakan kenikmatannya dan mengabaikan 
usaha mereka untuk mendapat habuan di Akhirat, 
dunia yang selalu membuat mereka sanggup 
melakukan untuknya segala jenayah, maksiat dan 
kezaliman, dan dunia yang selalu membuat mereka 
dihanyut nafsu dan hidup kerana nafsu. 

Kini tergulunglah sudah kehidupan dunia ini di 
dalam hati pencinta-pencintanya hingga dirasakan 
mereka seolah-olah kehidupan itu hanya berlangsung 
selama sepetang atau sepagi sahaja. 

Inilah kisah kehidupan dunia yang pendek dan 
kerdil. Adakah kerana kehidupan sepetang atau 
sepagi itu, mereka sanggup mengorbankan 
kehidupan Akhirat yang kekal? Adakah kerana 
kepuasan hawa nafsu yang fana, mereka sanggup 


meninggalkan kediaman Syurga yang kekal di 
Akhirat? 

Tidakkah ini suatu ketololan yang paling besar, 
suatu ketololan yang tidak sanggup dilakukan oleh 
seseorang yang berakal yang mendengar dan melihat 

